Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 24.09.2025. |  | Nr. AMD-25-547-rs |

|  |
| --- |
| Par satiksmi Mālpils ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un sabiedrības ar ierobežotu atbildību “SILTUMTEHSERVISS” 22.09.2025. iesniegumu par siltumtīklu izbūvi:

1. Noteikt, ka no 04.10.2025. līdz 18.10.2025. tiks slēgta transportlīdzekļu satiksme Mālpils ielā, posmā no ēkas Mālpils ielā 7 līdz Grostonas ielai (virzienā uz Grostonas ielu), un ierobežota gājēju kustība saskaņā ar satiksmes organizācijas shēmu (pielikumā).

2. Atbildīgais par darbu veikšanu – sabiedrības ar ierobežotu atbildību “SILTUMTEHSERVISS” atbildīgais būvdarbu vadītājs Maksims Aitovs (tālrunis 29626396; e-pasts: siltumtehserviss@inbox.lv).

3. Sabiedrībai ar ierobežotu atbildību “SILTUMTEHSERVISS” no 04.10.2025. līdz 18.10.2025. Mālpils ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikumā);

3.2. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. darbu izpildi objektā “Par siltumtīklu būvniecību ēkas Grostonas ielā 9, Rīgā, pieslēgšanai siltumtīkliem (ielas projekts)”.

4. Transportlīdzekļu satiksmi un gājēju kustību Mālpils ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Mālpils ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktors | K.Kauliņš |

|  |
| --- |
| Stoķis 67012708   |